**დანიური კრონი** (დან. dansk krone) — ფულის ერთეული დანიაში, რომელიც ასევე მიმოქცევაშია გრენლანდიაში და ფარერის კუნძულებზე.

* კოდი ISO 4217 — DKK.
* მიმოქცევაშია ბანკნოტები ნომინალით: 50, 100, 200, 500 და 1000 დანიური კრონი.
* მონეტები ნომინალით: 50 ერე, 1, 2, 5, 10 და 20 დანიური კრონა.

ეტიმოლოგია
----------

სიტყვა „კრონა" შეესატყვისება ინგლისურ Crown-ს და ითარგმნება, როგორც გვირგვინი.

ისტორია
-------

სკანდინავიის ქვეყნებში სავალუტო ერთეულს წარმოადგენდა კრონი. თავდაპირველად, კრონი მხოლოდ ერთ-ერთი მონეტის დასახელება იყო და 8 მარკას უდრიდა. 1873 წელს კი იგი უკვე დანიის ეროვნული ვალუტის საერთო სახელწოდება გახდა. კრონის წინამორბედი ვალუტა რიგსდალერი იყო, რომლის შეცვლის აუცილებლობაც სკანდინავიის მონეტარული კავშირის ჩამოყალიბებამ გამოიწვია. შედეგად კი კრონი ოქროს სტანდარტში მოექცა, რომლის მიხედვით 1 კგ სუფთა ოქრო 2480 კრონას უტოლდებოდა.

სკანდინავიის მონეტარული კავშირის დაშლის შემდეგ არცერთ წევრ ქვეყანას — დანიას, ნორვეგიასა და შვედეთს ვალუტის სახელწოდება არ შეუცვლიათ. კავშირის დაშლის შემდეგ, დანია კვლავ დაუბრუნდა ოქროს სტანდარტს, თუმცა 1931 წელს საბოლოოდ უარი თქვა მასზე. სანაცვლოდ, ევროპულ კონტინენტზე ფაშისტური გერმანიის გავლენის გავრცელების შემდეგ, დანიელებს საკუთარი ვალუტის გერმანულ რეიხმარკაზე გეზირება მოუხდათ. ხოლო მეორე მსოფლიო ომისა და გერმანული ოკუპაციის დასრულების შემდეგ სწორება უკვე ბრიტანულ ფუნტზე აიღეს.

1973 წლის 1 იანვარს დანია ევროკავშირის წევრი გახდა. ევროპის კავშირის 12-მა ქვეყანამ ერთიანი ევროპული ვალუტის ევროს შექმნა გადაწყვიტა. თუმცა აღნიშნულ გადაწყვეტილებას დანია არ შეერთებია. 2000 წელს ჩატარებული რეფერენდუმმა აჩვენა, რომ ევროს შემოღებას დანიის მოქალაქეთა უმრავლესობა ეწინააღმდეგებოდა. მაასტრიხტის ხელშეკრულების თანახმად, დანიას საკუთარი ეროვნული ვალუტის შენარჩუნების უფლება მისცეს.

მონეტები
--------

1989 - 1993 დანიის ეროვნულმა ბანკმა გამოუშვა მონეტები ნომინალით 25, 50 ერე, 1, 2, 5, 10 და 20 დანიური კრონი.

2008 წლის 1 ოქტომბერს მიმოქცევიდან ამოღებული იქნა 25 ერე.

ბანკნოტები
----------

1997 წელს დანიის ეროვნულმა ბანკმა გამოუშვა ბანკნოტების სერია, რომელსაც 2002 - 2005 წლებში დაემატა დამატებითი უსაფრთხოების ფუნქციები. დანიის ეროვნულმა ბანკმა 2006 წელს დაბეჭდა ბანკნოტების ახალი სერია, რომლის მთავარი თემაა ხიდები დანიაში. ბანკნოტების ახალ სერიაზე გდასავლა მოხდა 2009-2011 წლებში.

ამჟამად მიმოქცევაშია ბანკნოტები ნომინალით: 50, 100, 200, 500 და 1000 დანიური კრონი.

### 2009-2011 წლის სერია

| 2009-2011 წლის სერია |
| --- |
| სურათი | ნომინალი | ფერი | გამოშვების თარიღი |
| ავერსი | რევერსი |
|  |  | 50 | იასამნისფერი | 11 აგვისტო 2009 |
|  |  | 100 | ნარინჯისფერი | 4 მაისი 2010 |
|  |  | 200 | მწვანე | 19 ოქტომბერი2010 |
|  |  | 500 | ცისფერი | 15 თებერვალი 2011 |
|  |  | 1000 | წითელი | 24 მაისი 2011 |

ფარერის კუნძულების კრონი
------------------------

 მთავარი სტატია: ფარერის კუნძულების კრონი.
ფარერის კუნძულების ავტონომიაში, დანიური ხურდა ფულია მიმოიქცევაში, თუმცა ქაღალდის ბანკნოტებს კუნძულებზე საკუთარს უშვებენ და მას ხშირად ფარერის კრონასაც კი უწოდებენ. თუმცა იგი დამოუკიდებელ ვალუტის ერთეულს არ წარმოადგენს და დანიური კრონის ბანკნოტების განსხვავებული დიზაინის კუპიურებად მიიჩნევა.

დანიური კრონი გრენლანდიაში
--------------------------

2008 წელს გრენლანდიაში გამოვიდა გამორჩეული ბანკნოტები, თუმცა მსგავსად მათი ფარერელი ნათესავებისა, გრელანდიური კუპიურებიც ოფიციალურად მხოლოდ დანიური ვალუტის ნაირსახეობად ითვლება. ამ სტატუსის გამო, დანიური კრონები კანონიერი საგადამხდელო საშუალებაა როგორც ფარერების პატარა კუნძულებზე, ასევე უდიდეს კუნძულ – გრენლანდიაზე.

იხილეთ აგრეთვე
--------------

* მსოფლიოს ვალუტები
* ისლანდიური კრონი

რესურსები ინტერნეტში
--------------------

* დანიური კრონი 1997 წლის ემისია დაარქივებული 2010-08-25 საიტზე Wayback Machine.
* დანიური კრონი 2009-2011 წლის ემისია დაარქივებული 2010-04-20 საიტზე Wayback Machine.
* მონეტების სერია დაარქივებული 2010-03-25 საიტზე Wayback Machine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ევროპის ვალუტები |
| --- |
|  |
| ევროზონა | 
ევროპის დროშა: ევრო |  |
|  |
| ჩრდილოეთი ევროპა | 
დანიის დროშა: დანიური კრონი, ფარერის კუნძულების დროშა: (ფარერის კუნძულების კრონი), ისლანდიის დროშა: ისლანდიური კრონი, შვედეთის დროშა: შვედური კრონი, ნორვეგიის დროშა: ნორვეგიული კრონი; |
|  |
| დიდი ბრიტანეთი | 
დიდი ბრიტანეთის დროშა: გირვანქა სტერლინგი, (გერნზის დროშა: გერნსული გირვანქა, ჯერზის დროშა: ჯერსული გირვანქა, მენის დროშა: მენური გირვანქა, შოტლანდიის დროშა: შოტლანდიური გირვანქა); |
|  |
| ცენტრალური ევროპა | 
უნგრეთის დროშა: უნგრული ფორინტი, პოლონეთის დროშა: ზლოტი, ჩეხეთის დროშა: ჩეხური კრონა, შვეიცარიის დროშა: შვეიცარიული ფრანკი, ლიხტენშტაინის დროშა: ლიხტენშტაინური ფრანკი; |
|  |
| აღმოსავლეთი ევროპა | 
ბელარუსის დროშა: ბელარუსული რუბლი, ყაზახეთის დროშა: ყაზახური ტენგე, მოლდოვის დროშა: მოლდავური ლეი, რუსეთის დროშა: რუსული რუბლი, უკრაინის დროშა: გრივნა; |
|  |
| ბალკანეთის ნახევარკუნძული | 
ალბანეთის დროშა: ალბანური ლეკი, ბულგარეთის დროშა: ბულგარული ლევი, მაკედონიის დროშა: მაკედონიური დენარი, ბოსნია და ჰერცეგოვინის დროშა: კონვერტირებადი მარკა, რუმინეთის დროშა: რუმინული ლეი, სერბეთის დროშა: სერბული დინარი, ხორვატიის დროშა: ხორვატული კუნა; |
|  |
| ხმელთაშუა ზღვა | 
გიბრალტარის დროშა: გიბრალტარული გირვანქა, თურქეთის დროშა: თურქული ლირა; |
|  |
| კავკასია | 
აზერბაიჯანის დროშა: აზერბაიჯანული მანათი, საქართველოს დროშა: ლარი, სომხეთის დროშა: სომხური დრამი; |

 |